**Blackjack** (eller **tjue-ett**) er et kortspill, vanligvis forbundet med kasino.

Spillet har vært kjent i flere varianter og under forskjellige navn i lang tid og omtales blant annet av Miguel de Cervantes (1547–1616). Det ble opprinnelig omtalt som «21», slik som «Vingt-et-Un» på fransk, men «Blackjack» ble etter hvert brukt og tok mer eller mindre over. Navnet kom da de første kasinoene i delstaten Nevada begynte å ta i bruk spillet. Grunnen til dette var at mange franskmenn flyttet til Amerika tidlig på 1900-tallet. Andre navn på spillet er «Van John» og «Pontoon».

Regler
------

Reglene i Blackjack er enkle, noe som er mye av grunnen til at spillet har blitt svært populært. Reglene kan likevel variere fra kasino til kasino, eller mellom forskjellige varianter. De grunnleggende reglene er likevel som regel de samme. 

Målet med spillet er å få 21, eller nærmere denne poengsummen enn dealeren. Både spiller og dealer vil få to kort hver. Spilleren vil derimot kun se det ene kortet til dealeren, mens det andre kortet vil ligge vendt ned mot bordet. Heretter vil spilleren måtte velge om han skal ha flere kort, eller «stå» med kortene han allerede har. Dealeren må alltid stå på 17, noe som betyr at hvis han havner på 17 eller over, vil han ikke kunne trekke flere kort. Naturlig blackjack (spilleren trekker et ess og et ti-verdi kort) betaler tre til to, noe som betyr at en $ 100 innsats returnerer $ 150. Alle andre spill betaler en til en. Hvis spillerens kort overgår 21 eller har mindre verdi enn dealerens kort, taper han, og hvis spilleren og dealeren ender likt, er det et push (ingen av partene vinner). 

* Hvis den samlede verdien på kortene er over 21, har spilleren tapt.
* Dealeren må stå på totalverdi 17 eller mer.
* Et ess med 10 eller et billedkort er en «ekte» blackjack.

### Kortenes verdi

Kortenes verdi i blackjack er som følger: 

* **2–10**: Kortenes originale verdi
* **Billedkort (J, Q, K)**: verdt 10
* **Ess**; verdt 1 eller 11, avhengig av hånden

### Vinnerkombinasjoner

* Ekte blackjack (ess + ti/billedkort) uten at dealer gjør det samme
* En høyere hånd enn dealer uten å overstige 21
* Spillerens hånd har verdi mindre enn 21, mens dealerens overstiger 21

Ulike varianter
---------------

Det er flere ulike varianter av blackjack, slik som Vegas Strip, Single Deck, Blackjack Switch og europeisk blackjack.

### Spansk Blackjack

Spansk blackjack er et amerikansk spill som er noe annerledes enn de andre variantene. Man benytter åtte kortstokker med 48 kort hver. Alle kort med verdien 10 er fjernet fra kortstokken. Spansk blackjack gir huset en større fordel på 0,38%.

### Vegas Strip

Vegas Strip er en av de mest populære variantene av Vegas Blackjack, på grunn av liten fordel til huset – på 0,34 %. Det spilles i hovedsak slik som i klassisk blackjack, men med fire kortstokker i stedet for to. Dealeren stopper på «soft 17».[*klargjør*]

### Svensk Blackjack

Svensk Blackjack er et spill som har spillets i Sverige på restauranter og utesteder i mange år. Denne typen av Blackjack skiller seg litt fra internasjonale regler, og kalles Svensk Blackjack. Forskjellene i regler sammenlignet med internasjonal Blackjack er som følger.

* Hvis både dealeren og spilleren blir på 17, 18 eller 19, vinner dealeren.
* Spilleren kan kun doble på to kort og når spilleren har totalt 7, 8, 9, 10 eller 11.
* Hvis spilleren dobler på en myk hånd, telles essets verdi kun som 1. Eks: spilleren dobler på et ess og en syver, og får en treer. Totalen blir da bare 11, Ikke 21.

Disse reglene gjør at huset får større fordel sammenlignet med internasjonale regler.

Referanser
----------

1. ↑  Fontbona, Marc (2008). *Historia del Juego en España. De la Hispania romana a nuestros días*. Barcelona: Flor del Viento Ediciones. s. 89. ISBN 978-84-96495-30-2.
2. ↑  «Blackjack online - Lær reglene på 1-2-3 | CasinoPiloten». *CasinoPiloten.com*. Besøkt 9. november 2018.
3. ↑  «Blackjack's Rise And Fall Shows What Drives Customers Away». forbes. 16. juli 2018.
4. ↑  «Bonuser i kasino». 19. desember 2018. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 1. juli 2019.  «Arkivert kopi». Archived from the original on 6. juni 2019. Besøkt 1. juli 2019. CS1-vedlikehold: Uheldig URL (link)
5. ↑  «Blackjack Guide». *Anbefalt Casino*. Besøkt 16. november 2021.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN
 |